ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ପ୍ରଧାନମନ୍ତ୍ରୀଙ୍କ ଶୋକପ୍ରକାଶ
• ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ଅନୁକମ୍ପାମୂଳକ ସହାୟତା ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ଗଭୀର ଶୋକ ପ୍ରକଟ କରିଛନ୍ତି।
ଏକ ଟୁଇଟ୍ରେ ପ୍ରଧାନମନ୍ତ୍ରୀ କହିଛନ୍ତି, “ମହାରାଷ୍ଟ୍ରର ରାଇଗଡ଼ରେ ଭୂସ୍ଖଳନ ଯୋଗୁ ହୋଇଥିବା ଜୀବନହାନିରେ ଗଭୀର ଭାବେ ମର୍ମାହତ। ଶୋକସନ୍ତପ୍ତ ପରିବାରବର୍ଗଙ୍କ ପ୍ରତି ମୋର ସମବେଦନା। ଆହତମାନଙ୍କର ଆଶୁ ଆରୋଗ୍ୟ କାମନା କରୁଛି।
ମହାରାଷ୍ଟ୍ରରେ ପ୍ରବଳ ବର୍ଷା ଯୋଗୁ ସୃଷ୍ଟି ହୋଇଥିବା ସ୍ଥିତି ଉପରେ ନଜର ରଖାଯାଇଛି ଏବଂ ପ୍ରଭାବିତମାନଙ୍କୁ ଆବଶ୍ୟକ ସହାୟତା ଯୋଗାଇ ଦିଆଯାଉଛି।”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୃତକଙ୍କ ନିକଟ ସମ୍ପର୍କୀୟମାନଙ୍କୁ 2 ଲକ୍ଷ ଟଙ୍କାର ଅନୁକମ୍ପାମୂଳକ ସହାୟତା ଏବଂ ଆହତମାନଙ୍କୁ 50,000 ଟଙ୍କା ସହାୟତାର ଘୋଷଣା କରିଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ କରାଯାଇଥିବା ଏକ ଟୁଇଟ୍ରେ କୁହାଯାଇଛି, “ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠିରୁ ମହାରାଷ୍ଟ୍ରର ରାଇଗଡ଼ ଠାରେ ଭୂସ୍ଖଳନ ଯୋଗୁ ପ୍ରାଣ ହରାଇଥିବା ଲୋକମାନଙ୍କର ନିକଟ ସମ୍ପର୍କୀୟମାନଙ୍କ ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ 2 ଲକ୍ଷ ଟଙ୍କା ଲେଖାଏଁ ଅନୁକମ୍ପାମୂଳକ ସହାୟତା ଏବଂ ଆହତମାନଙ୍କୁ 50,000 ଟଙ୍କାର ସହାୟତା ପ୍ରଦାନ କରିବାକୁ ଘୋଷଣା କରିଛନ୍ତି।”
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
କୋଭିଡ-19 ପରବର୍ତ୍ତୀ ସମୟରେ ବିଶ୍ୱ ଯୋଗାଣ ଚେନ୍ରେ ଉଲ୍ଲେଖନୀୟ ପରିବର୍ତ୍ତନ ଘଟିବାକୁ ଯାଉଛି: ବାଣିଜ୍ୟ ମନ୍ତ୍ରୀ ପୀୟୂଷ ଗୋଏଲ
• ବିଶ୍ୱ ବାଣିଜ୍ୟ କାରବାରର ପ୍ରମୁଖ ଅଂଶ ଭାରତ ହାସଲ କରିବା ଦିଗରେ ପ୍ରୟାସୀ ହେବା ଉଚିତ: ବାଣିଜ୍ୟ ମନ୍ତ୍ରୀ
କେନ୍ଦ୍ର ବାଣିଜ୍ୟ ଓ ଶିଳ୍ପ ଏବଂ ରେଳବାଇ ମନ୍ତ୍ରୀ ଶ୍ରୀ ପୀୟୂଷ ଗୋୟଲ ଆଜି ଭିଡ଼ିଓ କନଫରେନ୍ସିଂ ମାଧ୍ୟମରେ ଦେଶର ରପ୍ତାନୀ ପ୍ରୋତ୍ସାହନ ପରିଷଦ  ମାନଙ୍କ ସହ ଆଲୋଚନା କରିଛନ୍ତି । ଏହି ଆଲୋଚନାରେ ନିଜର ମତ ପୋଷଣ କରି ମନ୍ତ୍ରୀ ଶ୍ରୀ ଗୋଏଲ ରପ୍ତାନୀକାରୀମାନଙ୍କୁ କେତେକ ନିର୍ଦ୍ଦିଷ୍ଟ ସେମାନଙ୍କର ଶକ୍ତି, ସାମର୍ଥ୍ୟ ତଥା ପ୍ରତିଯୋଗୀତାମୂଳକ ସୁବିଧାସୁଯୋଗକୁ ଚିହ୍ନଟ କରିବା ସକାଶେ ଆହ୍ୱାନ ଜଣାଇଛନ୍ତି । ବିଶ୍ୱ ବଜାରରେ ସେମାନେ କିଭଳି ସେଥିରୁ ଫାଇଦା ହାସଲ କରିପାରିବେ ସେ ଦିଗରେ ସେମାନେ ଉପାୟ ସ୍ଥିର କରିବା ଆବଶ୍ୟକ । ଶ୍ରୀ ଗୋଏଲ କହିଛନ୍ତି ଯେ କୋଭିଡ-19 ମହାମାରୀ ପରବର୍ତ୍ତୀ ସମୟରେ ବିଶ୍ୱ ବଜାର ଚେନରେ ଉଲ୍ଲେଖନୀୟ ପରିବର୍ତ୍ତନ ଘଟିବାକୁ ଯାଉଛି । ସେହି ସୁଯୋଗରୁ ଭାରତୀୟ ଶିଳ୍ପପତି ଏବଂ ରପ୍ତାନୀକାରୀମାନେ ପର୍ଯ୍ୟାପ୍ତ ଫାଇଦା ହାସଲ କରିପାରିବେ । ବିଶ୍ୱ ବାଣିଜ୍ୟ କାରବାରର ସିଂହ ଭାଗ ମଧ୍ୟ ହାସଲ କରିପାରିବେ । ଦେଶର ରପ୍ତାନୀକାରୀମାନଙ୍କୁ ଆଶ୍ୱାସନା ଦେଇ ସେ କହିଲେ ଯେ ସରକାର ସେମାନଙ୍କୁ ସକାରାତ୍ମକ ମନୋଭାବର ସହ ସବୁମତେ ସମର୍ଥନ, ସହଯୋଗ ଏବଂ ସୁଯୋଗ ଯୋଗାଇଦେବ । ବିଦେଶରେ ଥିବା ଭାରତୀୟ ମିଶନମାନେ ଏହି ଦିଗରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବେ । ଏଥିପାଇଁ ସରକାର ସେମାନଙ୍କୁ ପ୍ରୋତ୍ସାହନ ଯୋଗାଇଦେବେ କିନ୍ତୁ ତାହା ବିଧିସମ୍ମତ, ଯୁକ୍ତିଯୁକ୍ତ ଏବଂ ଡ଼ବ୍ଲୁଟିଓ-ନୀତି ଆଧାରିତ ହୋଇଥିବା ବାଂଛନୀୟ ।
ଶ୍ରୀ ଗୋଏଲ କହିଲେ ଯେ ତାଙ୍କ ମନ୍ତ୍ରଣାଳୟ କେତେକ ନିର୍ଦ୍ଦିଷ୍ଟ କ୍ଷେତ୍ରକୁ ଚିହ୍ନଟ କରିବା କାର୍ଯ୍ୟରେ ନିୟୋଜିତ ଅଛି ଯାହାକି ରପ୍ତାନୀ ବାଣିଜ୍ୟକୁ ଭବିଷ୍ୟତରେ ତୁରନ୍ତ ଆଗକୁ ଆଗେଇ ନେଇପାରିବ । ସେ କହିଲେ ଯେ ଚଳିତ ରବି ଋତୁରେ ବମ୍ଫର ଶସ୍ୟ ଉତ୍ପାଦନ ହେବାକୁ ଯାଉଛି ଏବଂ ଆମର ଭଣ୍ଡାର କ୍ଷମତା ମଧ୍ୟ ଉଛୁଳୁଛି । ସେଭଳି ସମୟରେ, ଏବେ ନୂଆ କଥା ଶୁଣିବାକୁ ମିଳୁଛି ଯେ ଅନେକ ରାଷ୍ଟ୍ରରେ ଖାଦ୍ୟ ଦ୍ରବ୍ୟର ଅଭାବ ଦେଖାଦେଇଛି । ଅନେକ ସ୍ଥାନରେ ଉପଯୁକ୍ତ ଗୁଣାତ୍ମକ ମାନ, ସ୍ୱାଦ ଓ ପରିମାଣର ଖାଦ୍ୟ ମିଳୁନାହିଁ । କାରଣ ବୈଶ୍ୱିକ ମହାମାରୀ କୋଭିଡ-19 ପ୍ରଭାବ ଯୋଗୁ ଯୋଗାଣ ଚେନ୍ ବ୍ୟାହତ ହୋଇଛି । ଏହା କୃଷି ଏବଂ ପ୍ରକ୍ରିୟାକୃତ ଖାଦ୍ୟ ସାମଗ୍ରୀର ରପ୍ତାନି ପାଇଁ ରପ୍ତାନୀକାରୀମାନଙ୍କ ନିକଟରେ ଏକ ସୁବର୍ଣ୍ଣ ସୁଯୋଗ । ଏ ଦିଗରେ ରପ୍ତାନି ପ୍ରୋତ୍ସାହନ ପରିଷଦମାନେ ସଦସ୍ୟମାନଙ୍କ ମଧ୍ୟରେ ଗଭୀର ଭାବେ ଆଲୋଚନା କରି କାର୍ଯ୍ୟାନ୍ୱୟନକ୍ଷମ ଏବଂ ରପ୍ତାନୀର ନୂଆ ନୂଆ ଚିନ୍ତାଧାରା ସହ ଆେଗେଇ ଆସିବା ଉଚିତ ।
ଇପିସି କାର୍ଯ୍ୟାଳୟର ଅଧିକାରୀମାନେ ମନ୍ତ୍ରୀଙ୍କ ପ୍ରତି ଏଭଳି ସହଯୋଗର ପ୍ରତିଶ୍ରୁତି ସକାଶେ ସେମାନଙ୍କର କୃତଜ୍ଞତା ଜ୍ଞାପନ କରିଥିଲେ । କୋଭିଡ-19 ମହାମାରୀ ଯୋଗୁ ଉତ୍ପନ୍ନ ସଂକଟର ସମାଧାନ ନିମନ୍ତେ ସରକାରଙ୍କ ସହଯୋଗ ଏବଂ ସମସ୍ତ ପ୍ରକାର ସମସ୍ୟାର ସମୟୋଚିତ ସମାଧାନ ପନ୍ଥା ବାହାର କରିଥିବା ଯୋଗୁ ସେମାନେ ମନ୍ତ୍ରୀ ଶ୍ରୀ ଗୋଏଲଙ୍କୁ ଧନ୍ୟବାଦ ଜ୍ଞାପନ କରିଥିଲେ । ଏହି ଅବସରରେ ସେମାନେ ତାଙ୍କୁ ଅନେକ ପ୍ରକାର ପରାମର୍ଶ ମଧ୍ୟ ଦେଇଥିଲେ ଯାହାକି ସେମାନଙ୍କର କାର୍ଯ୍ୟକୁ ଅଧିକ ସରଳ ଓ ସୁଗମ କରିପାରିବ । ଏହି ବୈଠକରେ ଅନ୍ୟମାନଙ୍କ ମଧ୍ୟରେ ଏଫଆଇଇଓ, ଏଇପିସି, ଏସଆରଟିଇପିସି, ସିଏଲଇ, ଏସଇପିସି, କେମେକ୍ସିଲ୍, ଜିଜେଇପିସି, ସିଇପିସି, ସେଫେକ୍ସିଲ, ସିଇପିସିଆଇ, ପିଇପିସିଆଇ, ଫାର୍ମେକ୍ସିଲ୍, ଇସିଏସଇପିସି, ଇଇପିସି, ଟିଇପିସି, କାପେକ୍ସିଲ ଏବଂ କେମେକ୍ସିଲ୍ର ପ୍ରତିନିଧିମାନେ ସାମିଲ ହୋଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ଲୁ ଇକୋନୋମି ଆତ୍ମନିର୍ଭର ଭାରତର ଏକ ଗୁରୁତ୍ୱପୂର୍ଣ୍ଣ ଉତ୍ସ ହେବ : ପ୍ରଧାନମନ୍ତ୍ରୀ
ଉପକୂଳବର୍ତ୍ତୀ ଅଞ୍ଚଳର ବିକାଶ ଏବଂ କଠିନ ପରିଶ୍ରମୀ ମତ୍ସ୍ୟଜୀବୀଙ୍କ କଲ୍ୟାଣ ସରକାରଙ୍କ ପ୍ରାଥମିକତା : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଉପକୂଳବର୍ତ୍ତୀ ଅଞ୍ଚଳର ବିକାଶ ଏବଂ କଠିନ ପରିଶ୍ରମୀ ମତ୍ସ୍ୟଜୀବୀମାନଙ୍କର କଲ୍ୟାଣ ସରକାରଙ୍କର ଗୁରୁତ୍ୱପୂର୍ଣ୍ଣ ପ୍ରାଥମିକତା। ବ୍ଲୁ ଇକୋନୋମି ଦିଗରେ ପରିବର୍ତ୍ତନ, ଉପକୂଳବର୍ତ୍ତୀ ଭିତ୍ତିଭୂମିରେ ସୁଧାର ତଥା ସାମୁଦ୍ରିକ ପରିବେଶକୁ ସଂରକ୍ଷିତ ରଖିବା ନିମନ୍ତେ ଉପକୂଳବର୍ତ୍ତୀ କ୍ଷେତ୍ରର ବିକାଶ ନିମନ୍ତେ ବହୁମୁଖି ଯୋଜନା ଉପରେ ସେ ଆଲୋକପାତ କରିଥିଲେ। ପ୍ରଧାନମନ୍ତ୍ରୀ ଆଜି ଭିଡିଓ କନଫରେନ୍ସିଂ ମାଧ୍ୟମରେ କୋଚି-ମାଙ୍ଗାଲୁରୁ ପ୍ରାକୃତିକ ଗ୍ୟାସ ପାଇପ ଲାଇନ ରାଷ୍ଟ୍ରକୁ ସମର୍ପିତ କରିବା ପରେ ଆୟୋଜିତ ସମାରୋହକୁ ସମ୍ବୋଧିତ କରି ଏହା କହିଥିଲେ।
ପ୍ରଧାନମନ୍ତ୍ରୀ ଉପକୂଳବର୍ତ୍ତୀ ରାଜ୍ୟ କେରଳ ଏବଂ କର୍ଣ୍ଣାଟକ ବିଷୟରେ ଆଲୋଚନା କରି ବିସ୍ତୃତ ଭାବେ ଦ୍ରୁତ ଏବଂ ସନ୍ତୁଳିତ ଉପକୂଳ କ୍ଷେତ୍ର ବିକାଶ ଲାଗି ନିଜର ସଂକଳ୍ପ ବିଷୟରେ ଆଲୋକପାତ କରିଥିଲେ। ସେ କହିଥିଲେ ଯେ କର୍ଣ୍ଣାଟକ, କେରଳ ଏବଂ ଅନ୍ୟ ଦକ୍ଷିଣ ଭାରତୀୟ ରାଜ୍ୟଗୁଡ଼ିକ ଭଳି ଉପକୂଳବର୍ତ୍ତୀ ରାଜ୍ୟରେ ବ୍ଲୁ ଇକୋନୋମିର ବିକାଶ ଲାଗି ବ୍ୟାପକ ସ୍ତରରେ ଯୋଜନା କାର୍ଯ୍ୟକାରୀ କରାଯାଉଛି । ସେ କହିଥିଲେ ଯେ ଏହି ଅର୍ଥବ୍ୟବସ୍ଥା ଆତ୍ମନିର୍ଭର ଭାରତର ମହତ୍ୱପୂର୍ଣ୍ଣ ଉତ୍ସ ହେବ। ବନ୍ଦର ଏବଂ ଉପକୂଳବର୍ତ୍ତୀ ସଡ଼କକୁ ସଂଯୋଗ କରାଯାଉଛି। ବହୁମୁଖି ଯୋଗାଯୋଗ ବ୍ୟବସ୍ଥା ଉପରେ ଏଥିରେ ଗୁରୁତ୍ୱାରୋପ କରାଯାଉଛି। ସେ କହିଥିଲେ ଯେ ଆମେ ଆମର ଉପକୂଳବର୍ତ୍ତୀ ରାଜ୍ୟଗୁଡ଼ିକରେ ଜୀବନଧାରଣରେ ସୁଧାର ଆଣିବା ଏବଂ ସେଗୁଡ଼ିକୁ ବ୍ୟବସାୟିକ ସୁଗମତାର ରୋଲ ମଡେଲରେ ପରିବର୍ତ୍ତିତ କରିବା ଉଦ୍ଦେଶ୍ୟରେ କାମ କରୁଛୁ ।
ପ୍ରଧାନମନ୍ତ୍ରୀ ଉପକୂଳବର୍ତ୍ତୀ କ୍ଷେତ୍ରର ମତ୍ସ୍ୟଜୀବୀ ସମୁଦାୟଙ୍କ ବିଷୟରେ ମଧ୍ୟ ଆଲୋକପାତ କରିଥିଲେ ଯେଉଁମାନେ କେବଳ ସାମୁଦ୍ରିକ ସମ୍ପଦ ଉପରେ ନିର୍ଭରଶୀଳ ନୁହନ୍ତି ବରଂ ଏହାର ରକ୍ଷକ ମଧ୍ୟ ଅଟନ୍ତି। ସରକାର ଉପକୂଳବର୍ତ୍ତୀ ଇକୋସିଷ୍ଟମର ସଂରକ୍ଷଣ ଏବଂ ସମୃଦ୍ଧି ପାଇଁ ଅନେକ ପଦକ୍ଷେପ ଗ୍ରହଣ କରିଛନ୍ତି । ଏହି ପଦକ୍ଷେପଗୁଡ଼ିକ ମଧ୍ୟରେ ଗଭୀର ସମୁଦ୍ରାରେ ମାଛ ମାରୁଥିବା ମତ୍ସ୍ୟଜୀବୀଙ୍କ ସହାୟତା, ଭିନ୍ନ ମତ୍ସ୍ୟ ପାଳନ ବିଭାଗ, ଶସ୍ତାରେ ଋଣ ପ୍ରଦାନ କରିବା ଏବଂ ମତ୍ସ୍ୟ ଚାଷରେ ନିୟୋଜିତ ଲୋକମାନଙ୍କୁ କିଷାନ କ୍ରେଡିଟ କାର୍ଡ ଦେବା ଆଦି ସାମିଲ ରହିଛି । ଏହାଦ୍ୱାରା ଉଦ୍ୟମୀ ଏବଂ ସାଧାରଣ ମତ୍ସ୍ୟଜୀବୀମାନେ ଉପକୃତ ହୋଇପାରୁଛନ୍ତି ।
ପ୍ରଧାନମନ୍ତ୍ରୀ ନିକଟରେ ଆରମ୍ଭ କରାଯାଇଥିବା 20 ହଜାର କୋଟି ଟଙ୍କାର ମତ୍ସ୍ୟ ସମ୍ପଦା ଯୋଜନା ବିଷୟରେ ଆଲୋକପାତ କରିଥିଳେ । ଏହି ଯୋଜନା ଫଳରେ କେରଳ ଓ କର୍ଣ୍ଣାଟକରେ ଲକ୍ଷ ଲକ୍ଷ ମତ୍ସ୍ୟଜୀବୀ ସିଧାସଳଖ ଲାଭବାନ ହୋଇପାରିବେ । ମତ୍ସ୍ୟ ଉତ୍ପାଦ ରପ୍ତାନି କ୍ଷେତ୍ରରେ ଭାରତ ଦ୍ରୁତ ଗତିରେ ପ୍ରଗତି ହାସଲ କରୁଛି। ଭାରତକୁ ଗୁଣବତ୍ତା ସମ୍ପନ୍ନ ସାମୁଦ୍ରିକ ଖାଦ୍ୟସାମଗ୍ରୀ ପ୍ରକ୍ରିୟାକରଣ କେନ୍ଦ୍ରରେ ପରିଣତ କରିବା ଦିଗରେ ସମସ୍ତ ପଦକ୍ଷେପ ଗ୍ରହଣ କରାଯାଉଛି। ଭାରତ ସାମୁଦ୍ରିକ ଶୈବାଳର ବୃଦ୍ଧି ପାଉଥିବା ଚାହିଦା ପୂରଣ କରିବାରେ ପ୍ରମୁଖ ଭୂମିକା ନିର୍ବାହ କରିପାରିବ, କାରଣ କୃଷକମାନଙ୍କୁ ସାମୁଦ୍ରିକ ଶୈବାଳ ଲଗାଇବା ଲାଗି ପ୍ରୋତ୍ସାହିତ କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ୩୮ତମ ପ୍ରଗତି ବୈଠକ ଅନୁଷ୍ଠିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ୩୮ତମ ପ୍ରଗତି ବୈଠକ ଅନୁଷ୍ଠିତ ହୋଇଛି । ଏହା ଏକ ଆଇସିଟି ଆଧାରିତ ବିବିଧ ମଡ଼େଲ ପ୍ଲାଟଫର୍ମ ଯାହା ସକାରାତ୍ମକ ସୁଶାସନ ଏବଂ ଏହାର ସମୟାନୁବର୍ତ୍ତୀ ପ୍ରବର୍ତ୍ତନ ଉପରେ ଆଧାରିତ ଏବଂ ଏଥବରେ ଉଭୟ କେନ୍ଦ୍ର ଓ ରାଜ୍ୟ ସରକାରମାନଙ୍କୁ ସାମିଲ କରାଯାଇଛି । ଏହି ବୈଠକରେ ଆଜି ଆଠଟି ପ୍ରକଳ୍ପର ସମୀକ୍ଷା କରାଯାଇଛି ।
ସେଥି ମଧ୍ୟରୁ ଚାରିଟି ପ୍ରକଳ୍ପ ହେଲା ରେଳ ମନ୍ତ୍ରଣାଳୟର, ଦୁଇଟି ଶକ୍ତି ମନ୍ତ୍ରଣାଳୟର ଏବଂ ସଡ଼କ ପରିବହନ ଓ ରାଜମାର୍ଗ ଓ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ଗୋଟିଏ ଲେଖାଏଁ ପ୍ରକଳ୍ପ । ପ୍ରାୟ ୫୦,୦୦୦ କୋଟି ଟଙ୍କାର ପୁନଃପୌନିକ ମୂଲ୍ୟରେ ଏହିସବୁ ପ୍ରକଳ୍ପ ଓଡ଼ିଶା ସମେତ ଆନ୍ଧ୍ର ପ୍ରଦେଶ, ବିହାର, ଝାଡ଼ଖଣ୍ଡ, ମଧ୍ୟ ପ୍ରଦେଶ,ମହାରାଷ୍ଟ ଓ ହରିଆନା ଭଳି ସାତଟି ରାଜ୍ୟରେ ପ୍ରବର୍ତ୍ତନ କରାଯାଉଛି ।
ପୂର୍ବରୁ ଅନୁଷ୍ଠିତ ୩୭ଟି ପ୍ରଗତି ବୈଠକରେ ମୋଟ ୨୯୭ଟି ପ୍ରକଳ୍ପର ସମୀକ୍ଷା କରାଯାଇଥିଲା ଏବଂ ସେହିସବୁ ପ୍ରକଳ୍ପଗୁଡ଼ିକ ପ୍ରାୟ ୧୪.୩୯ ଲକ୍ଷ କୋଟି ଟଙ୍କାରେ ରୂପାୟନ କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇସିସି ୧୯ ବର୍ଷରୁ କମ୍ ଟି୨୦ ବିଶ୍ୱକପ ବିଜେତା ଭାରତୀୟ ମହିଳା କ୍ରିକେଟ ଦଳକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଇସିସି ୧୯ ବର୍ଷରୁ କମ୍ ଟି୨୦ ବିଶ୍ୱକପ ବିଜେତା ଭାରତୀୟ ମହିଳା କ୍ରିକେଟ ଦଳକୁ ଶୁଭେଚ୍ଛା ଜଣାଇଛନ୍ତି ।
ବିସିସିଆଇ ୱିମେନର ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆଇସିସି ୧୯ ବର୍ଷରୁ କମ୍ ଟି୨୦ ବିଶ୍ୱକପରେ ସ୍ୱତନ୍ତ୍ର ବିଜୟ ପାଇଁ ଭାରତୀୟ ଦଳକୁ ଅଭିନନ୍ଦନ । ସେମାନେ ଚିତ୍ତାକର୍ଷକ କ୍ରିକେଟ ଖେଳିଲେ ଓ ସେମାନଙ୍କ ସଫଳତା ଉଦୀୟମାନ କ୍ରିକେଟରମାନଙ୍କୁ ପ୍ରେରିତ କରିବ । ଆଗାମୀ ପ୍ରୟାସ ପାଇଁ ଦଳକୁ ଶୁଭକାମନା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲି ଠାରେ ଜି-୨୦ ଶିଖର ସମ୍ମିଳନୀ ଅବସରରେ ପ୍ରଧାନମନ୍ତ୍ରୀଙ୍କ ସହ ଇଟାଲୀ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାଲି ଠାରେ ଜି-୨୦ ଶିଖର ସମ୍ମିଳନୀ ଅବସରରେ ଇଟାଲୀ ପ୍ରଧାନମନ୍ତ୍ରୀ ମହାମହିମ ସୁଶ୍ରୀ ଜର୍ଜିଆ ମେଲୋନିଙ୍କୁ ଭେଟିଛନ୍ତି ।
ଇଟାଲୀର ପ୍ରଥମ ମହିଳା ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିବା ପ୍ରଧାନମନ୍ତ୍ରୀ ମେଲୋନିଙ୍କୁ ଶ୍ରୀ ମୋଦୀ ଅଭିନନ୍ଦନ ଜଣାଇଛନ୍ତି । ଉଭୟ ନେତା ବାଣିଜ୍ୟ ଏବଂ ନିବେଶ, ଆତଙ୍କବାଦ ମୁକାବିଲା ଓ ପାରସ୍ପରିକ ସମ୍ପର୍କ ବୃଦ୍ଧି ଭଳି ବିଭିନ୍ନ କ୍ଷେତ୍ରରେ ଦ୍ୱିପାକ୍ଷିକ ସହଯୋଗ ବୃଦ୍ଧି କରିବାକୁ ଆଲୋଚନା କରିଛନ୍ତି ।
ଉଭୟ ନେତା ପାରସ୍ପରିକ ସ୍ୱାର୍ଥ ସମ୍ବଳିତ କ୍ଷେତ୍ରୀୟ ଓ ବୈଶିକ ପ୍ରସଙ୍ଗରେ ବିଚାର ବିନିମୟ କରିଛନ୍ତି ।
ଭାରତ- ଇଟାଲୀ କୂଟନୈତିକ ସମ୍ପର୍କର ୭୫ ବର୍ଷ ପୂର୍ତ୍ତି ସମାରୋହ ପାଳନ ଏବଂ ଆଗାମୀ ବର୍ଷ ପ୍ରଧାନମନ୍ତ୍ରୀ ମେଲୋନିଙ୍କୁ ଜି-୨୦ ଶିଖର ସମ୍ମିଳନୀରେ ସ୍ୱାଗତ କରିବାକୁ ପ୍ରଧାନମନ୍ତ୍ରୀ ମୋଦୀ ଆଗ୍ରହ ବ୍ୟକ୍ତ କରିଛନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦଲାଇ ଲାମାଙ୍କୁ ତାଙ୍କର ୮୭ ତମ ଜନ୍ମଦିନରେ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଡାଲାଇ ଲାମାଙ୍କୁ ତାଙ୍କର ୮୭ ତମ ଜନ୍ମଦିନରେ ଫୋନ୍ ଯୋଗେ ଶୁଭେଚ୍ଛା ଜଣାଇଛନ୍ତି । ସେ ଦଲାଇ ଲାମାଙ୍କ ଦୀର୍ଘ ଜୀବନ ଏବଂ ଉତ୍ତମ ସ୍ୱାସ୍ଥ୍ୟ ପାଇଁ ମଧ୍ୟ ପ୍ରାର୍ଥନା କରିଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି ସକାଳେ ଫୋନରେ ଦଲାଇ ଲାମାଙ୍କୁ ୮୭ ତମ ଜନ୍ମଦିନର ଶୁଭେଚ୍ଛା ଜଣାଇଛୁ । ଆମେ ତାଙ୍କର ଦୀର୍ଘ ଜୀବନ ଏବଂ ଉତ୍ତମ ସ୍ୱାସ୍ଥ୍ୟ ପାଇଁ ପ୍ରାର୍ଥନା କରୁଛୁ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାପାନର ବିଶିଷ୍ଟ ବ୍ୟକ୍ତିମାନଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଜି – ୭ ଶିଖର ସମ୍ମିଳନୀରେ ଯୋଗ ଦେବା ପାଇଁ ହିରୋସୀମା ଗସ୍ତରେ ଅଛନ୍ତି । ଏହି ଅବସରରେ ସେ ନିଜ ନିଜ କ୍ଷେତ୍ରରେ ଉତ୍କର୍ଷ ପ୍ରତିପାଦନ କରିଥିବା ଜାପାନର ବିଶିଷ୍ଟ ବ୍ୟକ୍ତି ଡକ୍ଟର ତୋମିଓ ମିଜୋକାମି ଏବଂ ସୁଶ୍ରୀ ହିରୋକୋ ତାକାୟାମାଙ୍କୁ ଭେଟିଥିଲେ ।
ଓସାକା ବିଶ୍ୱବିଦ୍ୟାଳୟର ଗ୍ରାଜୁଏଟ ସ୍କୁଲ ଅପ ଫରେନ ଷ୍ଟଡିଜରେ ଅବସରପ୍ରାପ୍ତ ପ୍ରଫେସର ଡକ୍ଟର ତୋମିଓ ମିଜୋକାମି ଜଣେ ପ୍ରସିଦ୍ଧ ଳେଖକ ଏବଂ ଭାଷାବିତ୍ ତଥା ହିନ୍ଦୀ ଓ ପଞ୍ଜାବି ଭାଷାର ବିଶେଷଜ୍ଞ ଅଟନ୍ତି । ଜାପାନରେ ଭାରତୀୟ ସାହିତ୍ୟ ଓ ସଂସ୍କୃତିର ପ୍ରଚାର ପ୍ରସାରରେ ତାଙ୍କର ଅବଦାନ ପାଇଁ ଡାକ୍ତର ତୋମିଓ ମିଜୋକାମିଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା । ସେ ବହୁଚର୍ଚ୍ଚିତ ଏବଂ ପ୍ରଶଂସିତ ଆଲେଖ ସଂଗ୍ରହ ‘ଜ୍ଜ୍ୱାଳାମୁଖୀ’ ପ୍ରସ୍ତୁତ କରିଥିଲେ, ଯାହା ୧୯୮୦ ଦଶକର ଜାପାନି ବିଦ୍ୱାନସମୂହ, ଯେଉଁମାନେ ଜାପାନରେ ହିନ୍ଦୀ ଶିକ୍ଷା କରିବାର ମୂଳଦୁଆ ରଖିଥିଲେ, ସେହିମାନଙ୍କ ରଚନାର ଏକ ସଙ୍କଳନ ଅଟେ ।
ହିରୋସୀମାରେ ଜନ୍ମଗ୍ରହଣ କରିଥିବା ସୁଶ୍ରୀ ହିରୋକୋ ତାକାୟାମା ପାଶ୍ଚାତ୍ୟ ଶୈଳୀର ଚିତ୍ରକର ଅଟନ୍ତି, ଯାହାଙ୍କ ରଚନାଗୁଡିକ ଦୁଇ ଦଶକରୁ ଅଧିକ ସମୟ ଧରି ଭାରତ ସହିତ ତାଙ୍କର ନିବିଡ ସମ୍ପର୍କ ଦ୍ୱାରା ପ୍ରଭାବିତ । ସେ ଭାରତରେ ଅନେକ କର୍ମଶାଳା ଏବଂ ପ୍ରଦର୍ଶନୀର ଆୟୋଜନ କରିଛନ୍ତି ଏବଂ ସ୍ୱଳ୍ପ ସମୟ ପାଇଁ ବିଶ୍ୱ ଭାରତୀ ବିଶ୍ୱବିଦ୍ୟାଳୟ ଶାନ୍ତି ନିକେତନରେ ଅତିଥି ପ୍ରାଧ୍ୟାପକ ଭାବେ ମଧ୍ୟ କାର୍ଯ୍ୟ କରିଛନ୍ତି । ସେ ନିଜ ଦ୍ୱାରା ପ୍ରସ୍ତୁତ ପ୍ରମୁଖ ସୃଷ୍ଟି ମଧ୍ୟରୁ ୨୦୨୨ରେ ଅଙ୍କିତ ଭଗବାନ ବୁଦ୍ଧଙ୍କର ଏକ ତୈଳ ଚିତ୍ର ପ୍ରଧାନମନ୍ତ୍ରୀଙ୍କୁ ଭେଟି ଦେଇଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଏହିଭଳି କଥାବାର୍ତା ଦୁଇ ଦେଶ ମଧ୍ୟରେ ପାରସ୍ପରିକ ବୁଝାମଣା ଓ ସମ୍ମାନ ବୃଦ୍ଧି କରିବା ସହ ସମ୍ପର୍କକୁ ଅଧିକ ନିବିଡ କରିବାରେ ସହାୟକ ହେବ । ଭିବଷ୍ୟତରେ ଏଭଳି ଆହୁରି ସମୃଦ୍ଧ ବୈଚାରିକ ମତ ବିନିମୟର ସୁଯୋଗ ନିମନ୍ତେ ସେ ଆଶାବ୍ୟକ୍ତ କରିଥିଲେ, ଯାହା ଭାରତ – ଜାପାନ ସ୍ୱତନ୍ତ୍ର ରଣନୈତିକ ଏବଂ ବୈଶ୍ୱିକ ଭାଗିଦାରୀ ସମ୍ପର୍କକୁ ଆହୁରି ସୁଦୃଢ କରିବାର ମାର୍ଗ ପ୍ରସ୍ତୁତ କରିବ ।
JP
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ହର୍ ଘର୍ ତ୍ରିରଙ୍ଗା’ ଅଭିଯାନରେ ଦେଶବାସୀ ସେମାନଙ୍କ ସୋସିଆଲ ମିଡିଆ ଆକାଉଣ୍ଟ ଡିପି ପରିବର୍ତ୍ତନ କରିବାକୁ ଆହ୍ୱାନ ଦେଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ନିଜ ସୋସିଆଲ ମିଡିଆ ଆକାଉଣ୍ଟର ଡିପି ବଦଳାଇ ତ୍ରିରଙ୍ଗା ରଖିଛନ୍ତି । ହର ଘର ତ୍ରିରଙ୍ଗା ଭାବନାରେ ସଭିଏଁ ଏପରି କରିବାକୁ ସେ କହିଛନ୍ତି ।
୧୩ରୁ ୧୫ ଅଗଷ୍ଟ ପର୍ଯ୍ୟନ୍ତ ପ୍ରତ୍ୟେକ ଘର ତ୍ରିରଙ୍ଗା ଅଭିଯାନରେ ସାମିଲ ହୋଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ହର୍ ଘର୍ ତ୍ରିରଙ୍ଗା ଅଭିଯାନରେ ଆସନ୍ତୁ ନିଜ ସୋସିଆଲ ମିଡିଆ ଆକାଉଣ୍ଟର ଡିପି ବଦଳାଇବା ଏବଂ ଏହି ନିଆରା ପ୍ରୟାସକୁ ସମର୍ଥନ ଦେବା ଯାହା କି ଆମ ଦେଶପ୍ରେମ ଭାବନା ଏବଂ ଆମ ଭିତରେ ଥିବା ସମ୍ପର୍କକୁ ଅଧିକ ଗଭୀର କରିବ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ରଯାନ -3 ଆମ ଦେଶର ଆଶା ଏବଂ ସ୍ୱପ୍ନକୁ ପୂରଣ କରିବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ତୃତୀୟ ଚନ୍ଦ୍ର ମିଶନ ଚନ୍ଦ୍ରଯାନ -3 ର ମହତ୍ତ୍ୱ ଉପରେ ଆଲୋକପାତ କରିଛନ୍ତି।
ଏକ ଟୁଇଟ୍ ଥ୍ରେଡରେ ପ୍ରଧାନମନ୍ତ୍ରୀ କହିଛନ୍ତି:
"14 ଜୁଲାଇ 2023 ଭାରତର ମହାକାଶ କ୍ଷେତ୍ର ପର୍ଯ୍ୟନ୍ତ ସୁବର୍ଣ୍ଣ ଅକ୍ଷରରେ ଲେଖାଯିବ। ଆମର ତୃତୀୟ ଚନ୍ଦ୍ର ମିଶନ ଚନ୍ଦ୍ରଯାନ -3 ଏହାର ଯାତ୍ରା ଆରମ୍ଭ କରିବ। ଏହି ଉଲ୍ଲେଖନୀୟ ମିଶନ ଆମ ଦେଶର ଆଶା ଏବଂ ସ୍ୱପ୍ନକୁ ପୂରଣ କରିବ।
ଚନ୍ଦ୍ରଯାନ-3 କୁ ଲୁନାର ଟ୍ରାନ୍ସଫର ଟ୍ରାଜେକ୍ଟୋରିରେ ଅନ୍ତର୍ଭୁକ୍ତ କରାଯିବ। 300,000 କିଲୋମିଟରରୁ ଅଧିକ ଅତିକ୍ରମ କରି ଏହା ଆସନ୍ତା ସପ୍ତାହରେ ଚନ୍ଦ୍ରରେ ପହଞ୍ଚିବ। ବୈଜ୍ଞାନିକ ଯନ୍ତ୍ରଗୁଡ଼ିକ ଚନ୍ଦ୍ରର ପୃଷ୍ଠକୁ ଅଧ୍ୟୟନ କରିବ ଏବଂ ଆମର ଜ୍ଞାନକୁ ବଢ଼ାଇବ।
ଆମର ବୈଜ୍ଞାନିକମାନଙ୍କୁ ଧନ୍ୟବାଦ, ମହାକାଶ କ୍ଷେତ୍ରରେ ଭାରତର ଏକ ସମୃଦ୍ଧ ଇତିହାସ ରହିଛି | ଚନ୍ଦ୍ରଯାନ -1 ବିଶ୍ୱ ଚନ୍ଦ୍ର ମିଶନ ମଧ୍ୟରେ ଏକ ଉଲ୍ଲେଖନୀୟ ସଫଳତା ଭାବରେ ବିବେଚନା କରାଯାଏ କାରଣ ଏହା ଚନ୍ଦ୍ରରେ ଜଳ ଅଣୁଗୁଡ଼ିକର ଉପସ୍ଥିତି ନିଶ୍ଚିତ କରିଥିଲା | ଏହା ବିଶ୍ବର 200 ରୁ ଅଧିକ ବୈଜ୍ଞାନିକ ପ୍ରକାଶନରେ ସ୍ଥାନ ପାଇଛି।
ଚନ୍ଦ୍ରୟାନ -1 ପର୍ଯ୍ୟନ୍ତ ଚନ୍ଦ୍ର ଏକ ଶୁଷ୍କ, ଭୌଗୋଳିକ ଭାବରେ ନିଷ୍କ୍ରିୟ ଏବଂ ବାସହୀନ ସ୍ଥାନ ବୋଲି ବିଶ୍ୱାସ କରାଯାଉଥିଲା | ବର୍ତ୍ତମାନ, ଏଠାରେ ଜଳ ଏବଂ ଉପ-ଭୂପୃଷ୍ଠ ବରଫର ଉପସ୍ଥିତି ସହିତ ଏକ ଗତିଶୀଳ ଏବଂ ଭୌଗୋଳିକ ସକ୍ରିୟ ସତ୍ତା ଭାବରେ ଦେଖାଯାଉଛି। ବୋଧହୁଏ ଭବିଷ୍ୟତରେ, ଏହା ସମ୍ଭବତଃ ବାସ ଉପଯୋଗୀ ହୋଇପାରେ!
ଚନ୍ଦ୍ରଯାନ -2 ସମାନ ଭାବରେ ପଥପ୍ରଦର୍ଶନ କରୁଥିଲା କାରଣ ଏହା ସହିତ ଜଡିତ ଅର୍ବିଟରର ତଥ୍ୟ ରିମୋଟ ସେନ୍ସିଙ୍ଗ ମାଧ୍ୟମରେ ପ୍ରଥମ ଥର ପାଇଁ କ୍ରୋମିୟମ, ମାଙ୍ଗାନିଜ ଏବଂ ସୋଡିୟମର ଉପସ୍ଥିତି ଚିହ୍ନଟ କରିଥିଲା। ଏହା ମଧ୍ୟ ଚନ୍ଦ୍ରର ମ୍ୟାଗମେଟିକ୍ ବିବର୍ତ୍ତନ ବିଷୟରେ ଅଧିକ ସୂଚନା ପ୍ରଦାନ କରିବ |
ଚନ୍ଦ୍ରୟାନ 2 ରୁ ମୁଖ୍ୟ ବୈଜ୍ଞାନିକ ଫଳାଫଳଗୁଡିକ ହେଉଛି ଚନ୍ଦ୍ର ସୋଡିୟମ୍ ପାଇଁ ସର୍ବପ୍ରଥମ ବିଶ୍ୱସ୍ତରୀୟ ମାନଚିତ୍ର, କ୍ରାଟର ଆକାର ବଣ୍ଟନ ଉପରେ ଜ୍ଞାନ ବଢ଼ାଇବ, ଆଇଆଇଆରଏସ ଯନ୍ତ୍ର ସହିତ ଚନ୍ଦ୍ର ପୃଷ୍ଠ ଜଳ ବରଫର ସ୍ପଷ୍ଟ ଚିହ୍ନଟ କରାଯିବା ସହିତ ଆହୁରି ଅନେକ ସୂଚନା ମିଳିଛି। ଏହି ମିଶନ୍ ପ୍ରାୟ 50 ଟି ପ୍ରକାଶନରେ ସ୍ଥାନ ପାଇଛି |
ଚନ୍ଦ୍ରଯାନ -3 ମିଶନ ପାଇଁ ଶୁଭେଚ୍ଛା ଜଣାଉଛି ! ମୁଁ ସମସ୍ତଙ୍କୁ ଅନୁରୋଧ କରୁଛି ଏହି ମିଶନ୍ ଏବଂ ମହାକାଶ, ବିଜ୍ଞାନ ଏବଂ ନବସୃଜନ କ୍ଷେତ୍ରରେ ଆମେ କରିଥିବା ପଦକ୍ଷେପ ବିଷୟରେ ସଭିଏ ଅଧିକ ଜାଣିବା ଆବଶ୍ୟକ। ଏହା ଆପଣ ସଭିଙ୍କୁ ବହୁତ ଗର୍ବିତ କରିବ। "
BS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟିକାକରଣ ସମ୍ପର୍କିତ ସଦ୍ୟତମ ସୂଚନା
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଦିଆଯାଇଛି 31.51 କୋଟି ଡୋଜରୁ ଅଧିକ ଟିକା
ଟିକାକରଣ ପାଇଁ ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ଉପଲବ୍ଧ ଅଛି 1.15 କୋଟିରୁ ଅଧିକ ଡୋଜ
ସାରା ଦେଶରେ କୋଭିଡ-19 ଟିକାକରଣକୁ ତ୍ୱରାନ୍ୱିତ କରିବା ଏବଂ ଏହାର ପରିସରକୁ ବ୍ୟାପକ କରିବା ଦିଗରେ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ଜୁନ 21, 2021ରୁ ସାର୍ବଜନୀନ କୋଭିଡ-19 ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଛି । ଏହି ଟିକାକରଣ ଅଭିଯାନ ଅଧିକ ସଂଖ୍ୟକ ଟିକା ଉପଲବ୍ଧତା, ଉତ୍ତମ ଯୋଜନା ପ୍ରସ୍ତୁତି ଲାଗି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ନିକଟରେ ଅଧିକ ସଂଖ୍ୟକ ଟିକା ଉପଲବ୍ଧ ହେବା ଏବଂ ଟିକା ଯୋଗାଣ ଶୃଙ୍ଖଳକୁ ବ୍ୟବସ୍ଥିତ କରିବା ଜରିଆରେ ଗତିଶୀଳ କରାଯାଇଛି ।
ଦେଶବ୍ୟାପୀ ଟିକାକରଣ ଅଭିଯାନର ଅଂଶବିଶେଷ ସ୍ଵରୂପ, ଭାରତ ସରକାର ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ସଂପୂର୍ଣ୍ଣ ମାଗଣାରେ କୋଭିଡ ଟିକା ଯୋଗାଇଦେବାରେ ସହାୟତା କରୁଛନ୍ତି । ନୂତନ ପର୍ଯ୍ୟାୟ ସାର୍ବଜନୀନ କୋଭିଡ-19 ଟିକାକରଣ ଅଭିଯାନରେ କେନ୍ଦ୍ର ସରକାର ଦେଶର ଟିକା ଉତ୍ପାଦନକାରୀମାନଙ୍କ ଠାରୁ 75 ପ୍ରତିଶତ ଟିକା କ୍ରୟ କରି ସେଗୁଡିକୁ ସଂପୂର୍ଣ୍ଣ ମାଗଣାରେ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ଯୋଗାଇ ଦେଉଛନ୍ତି ।
ବର୍ତ୍ତମାନ ସୁଦ୍ଧା ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଉଭୟ ବିନା ମୂଲ୍ୟରେ ଏବଂ ରାଜ୍ୟମାନଙ୍କ ଦ୍ୱାରା ପ୍ରତ୍ୟକ୍ଷ କ୍ରୟ ପ୍ରକ୍ରିୟାରେ 31.51 କୋଟି ଡୋଜରୁ ଅଧିକ  ଟିକା ଉପଲବ୍ଧ କରାଇଛନ୍ତି ।
ଏଥିମଧ୍ୟରୁ ନଷ୍ଟ ହୋଇଥିବା ଡୋଜକୁ ମିଶାଇ ମୋଟ 30,35,97,466 ଡୋଜ ଟିକା  ବିନିଯୋଗ ହୋଇଛି ।
ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ନିକଟରେ 1.15 କୋଟି  ଡୋଜରୁ ଅଧିକ କୋଭିଡ ଟିକା ବିନିଯୋଗ ହେବା ପାଇଁ ଉପଲବ୍ଧ ରହିଛି ।
ଏହା ବ୍ୟତୀତ, ବର୍ତ୍ତମାନ 20,48,960ରୁ ଅଧିକ ଡୋଜ ଟିକା ପାଇପଲାଇନରେ ଅଛି ଏବଂ ଆସନ୍ତା 3 ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏହାକୁ ଗ୍ରହଣ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁରୁ ଦିବସ ଅବସରରେ କର୍ତ୍ତବ୍ୟନିଷ୍ଠ ଶିକ୍ଷକମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପୂର୍ବତନ ରାଷ୍ଟ୍ରପତି ଡଃ ରାଧାକ୍ରିଷ୍ଣନଙ୍କ ଜନ୍ମ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଜ୍ଞାପନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୁବପୀଢିଙ୍କ ମନରେ ଶିକ୍ଷାର ଆନନ୍ଦ ସଂଚାର କରୁଥିବା କର୍ତ୍ତବ୍ୟନିଷ୍ଠ ଶିକ୍ଷକମାନଙ୍କୁ ଗୁରୁ ଦିବସ ଅବସରରେ ଶୁଭେଚ୍ଛା ଜଣାଇଛନ୍ତି । ଶ୍ରୀ ମୋଦୀ ପୂର୍ବତନ ରାଷ୍ଟ୍ରପତି ଡଃ ରାଧାକ୍ରିଷ୍ଣନଙ୍କ ଜନ୍ମ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ମଧ୍ୟ ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି;
“ଯୁବପୀଢିଙ୍କ ମନରେ ଶିକ୍ଷାର ଆନନ୍ଦ ସଂଚାର କରୁଥିବା କର୍ତ୍ତବ୍ୟନିଷ୍ଠ ଶିକ୍ଷକମାନଙ୍କୁ #ଗୁରୁ ଦିବସର ଶୁଭେଚ୍ଛା । ଆମ ପୂର୍ବତନ ରାଷ୍ଟ୍ରପତି ଡଃ ରାଧାକ୍ରିଷ୍ଣନଙ୍କ ଜନ୍ମ ଜୟନ୍ତୀ ଅବସରରେ ମଧ୍ୟ ତାଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାଆ ଓ ଭଉଣୀମାନଙ୍କ ଜୀବନରେ ଉଜ୍ଜ୍ୱଳା ଯୋଜନାର ପ୍ରଭାବକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଭାରତର ମାଆ ଓ ଭଉଣୀମାନଙ୍କ ଉପରେ ଉଜ୍ଜ୍ୱଳା ଯୋଜନାର ପ୍ରଭାବକୁ ପ୍ରଶଂସା କରିଛନ୍ତି ।
ଉଜ୍ଜ୍ୱଳା ଯୋଜନା ଦ୍ୱାରା କିପରି ଦେଶର ମାଆ ଓ ଭଉଣୀ ଲାଭ ପାଉଛନ୍ତି ସେ ସମ୍ପର୍କରେ ଏକ ଭିଡିଓ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଉଜ୍ଜ୍ୱଳା ଯେଉଁଭଳି ଭାବେ ଆମ ଗରିବ ମାଆ ଓ ଭଉଣୀମାନଙ୍କର ଜୀବନକୁ ସହଜ କରି ଖୁସିରେ ଭରି ଦେଇଛି, ତାହା ବେଶ ଉତ୍ସାହପ୍ରଦ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯: ସଦ୍ୟତମ ସ୍ଥିତି
କୋଭିଡ-୧୯ ନିୟନ୍ତ୍ରଣ ପାଇଁ ରାଷ୍ଟ୍ରୀୟ ସ୍ତରରେ ଟିକାଦାନ କାର୍ଯ୍ୟକ୍ରମ ଚାଲିଛି । ଏ ପର୍ଯ୍ୟନ୍ତ ୧୮୪.୮୭ କୋଟି ଟିକା ଦିଆଯାଇ ସାରିଲାଣି । ବର୍ତ୍ତମାନ ଦେଶରେ ୧୨.୦୫୪ ଜଣ ସକ୍ରିୟ କରୋନା ଆକ୍ରାନ୍ତ ଅଛନ୍ତି । ଏହାର ଶତକଡା ହାର ହେଉଛି ୦.୦୩ ଶତାଂଶ । ସେହିପରି ଆରୋଗ୍ୟ ହାର ୯୮.୭୬ ଶତାଂଶ । ଗତ ୨୪ ଘଣ୍ଟା ମଧ୍ୟରେ ୧୨୮୦ ଜଣ ଆରୋଗ୍ୟ ଲାଭ କରିଛନ୍ତି । ଏହି ସଂଖ୍ୟାକୁ ମିଶାଇ ଏ ପର୍ଯ୍ୟନ୍ତ ମୋଟ ୪,୨୪,୯୬,୩୬୯ ଜଣ ଆରୋଗ୍ୟ ଲାଭ କରିଲେଣି । ଗତ ୨୪ ଘଣ୍ଟା ମଧ୍ୟରେ ୭୯୫ ଜଣ ନୂଆ ଆକ୍ରାନ୍ତ ହୋଇଛନ୍ତି । ବର୍ତ୍ତମାନ ଦୈନିକ ସଂକ୍ରମଣ ହାର ୦.୧୭ ଶତାଂଶ ଏବଂ ସାପ୍ତାହିକ ସଂକ୍ରମଣ ହାର ୦.୨୨ ଶତାଂଶ ରହିଛି ।
ଗତ ୨୪ ଘଣ୍ଟା ମଧ୍ୟରେ ୪,୬୬,୩୩୨ଟି ନମୁନା ପରୀକ୍ଷା କରାଯାଇଛି । ଏହାକୁ ମିଶାଇ ଏ ପର୍ଯ୍ୟନ୍ତ ମୋଟ ୭୯.୧୫ କୋଟି ନମୁନା ପରୀକ୍ଷା କରାଗଲାଣି ।
SSD/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ରାଣୀ ଭେଲୁ ନାଚିଆରଙ୍କୁ ତାଙ୍କ ଜନ୍ମ ବାର୍ଷିକୀରେ ମନେ ପକାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଣୀ ଭେଲୁ ନାଚିଆରଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ତାଙ୍କ ଜନ୍ମ ବାର୍ଷିକୀରେ ସାହସୀ ରାଣୀ ଭେଲୁ ନାଚିଆରଙ୍କୁ ସ୍ମରଣ କରିବା । ତାଙ୍କର ଅଦମ୍ୟ ସାହସ ଆଗାମୀ ପୀଢିକୁ ଉତ୍ସାହିତ କରିବ । ଉପନିବେଶବାଦ ବିରୋଧରେ ଲଢିବା ପାଇଁ ତାଙ୍କର ଦୃଡ ପ୍ରତିବଦ୍ଧତା ଉଲ୍ଲେଖନୀୟ ଥିଲା । ସେ ଆମର ନାରୀ ଶକ୍ତିଙ୍କ ଆବେଗକୁ ବ୍ୟକ୍ତ କରିଥିଲେ ।”
Remembering the brave Rani Velu Nachiyar on her birth anniversary. Her indomitable courage shall keep motivating the coming generations. Her strong commitment to fight colonialism was remarkable. She personifies the spirit of our Nari Shakti.
— Narendra Modi  January 3, 2022
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ପ୍ରଦେଶରେ ପ୍ରକଳ୍ପ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟ ଉପରେ ପ୍ରତିକ୍ରିୟା ରଖିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିମାଚଳ ପ୍ରଦେଶରେ ପ୍ରକଳ୍ପ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟ ଉପରେ ଆଜି ପ୍ରତିକ୍ରିୟା ଦେଇଛନ୍ତି । ଏହି ପ୍ରକଳ୍ପଗୁଡିକର ଉତ୍ସର୍ଗୀକୃତ ତଥା ଭିତ୍ତିପ୍ରସ୍ତର ସ୍ଥାପନ ପାଇଁ ପ୍ରଧାନମନ୍ତ୍ରୀ ହିମାଚଳ ପ୍ରଦେଶକୁ ଉତ୍ସାହିତ କରିଛନ୍ତି ।
ଏମ୍ସ ବିଲାସପୁରର ଉତ୍ସର୍ଗ ଉପରେ, ଯାହାର ମୂଳଦୁଆ ପ୍ରଧାନମନ୍ତ୍ରୀଙ୍କ ଦ୍ୱାରା ମଧ୍ୟ ରଖାଯାଇଥିଲା:
୧୬୯୦ କୋଟିରୁ ଉର୍ଦ୍ଧ୍ୱ ଅର୍ଥରେ ୧୦୫ ନମ୍ବର ଜାତୀୟ ରାଜପଥର ପିଞ୍ଜୋର ଠାରୁ ନାଲାଗଡ ପର୍ଯ୍ୟନ୍ତ ୩୧ କିଲୋମିଟର ଦୈର୍ଘ୍ୟ ଚାରି ଲେନ୍ ବିଶିଷ୍ଟ ପ୍ରକଳ୍ପ ।
HS
(
ରାଷ୍ଟ୍ରପତିଙ୍କ ସଚିବାଳୟ
ବୁଦ୍ଧ ପୂର୍ଣ୍ଣିମା ଅବସରରେ ରାଷ୍ଟ୍ରପତିଙ୍କ ଶୁଭେଚ୍ଛା
ବୁଦ୍ଧ ପୂର୍ଣ୍ଣିମା ଅବସରରେ ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ତାଙ୍କ ବାର୍ତ୍ତାରେ କହିଛନ୍ତି: -
“ବୁଦ୍ଧ ପୂର୍ଣ୍ଣିମାର ଶୁଭ ଅବସରରେ ମୁଁ ସମସ୍ତ ଦେଶବାସୀ ଏବଂ ବିଶ୍ଵରେ ଭଗବାନ ବୁଦ୍ଧଙ୍କ ସମସ୍ତ ଅନୁଗାମୀମାନଙ୍କୁ ଶୁଭେଚ୍ଛା ଓ ଶୁଭକାମନା ଜଣାଉଛି ।
ଭଗବାନ ବୁଦ୍ଧଙ୍କ ବାର୍ତ୍ତା ଆମକୁ ପ୍ରେମ, ସତ୍ୟ, କରୁଣା ଏବଂ ଅହିଂସା ଦ୍ୱାରା ମାନବିକତାର ସେବା କରିବାକୁ ପ୍ରେରଣା ଦିଏ । ତାଙ୍କ ଜୀବନ ଏବଂ ଆଦର୍ଶ ସମାନତା, ସୌହାର୍ଦ୍ଦ୍ୟ ଓ ନ୍ୟାୟର ମୂଲ୍ୟ ଉପରେ ଆମର ବିଶ୍ୱାସକୁ ଦୃଢ କରୁଛି ।
ଯେତେବେଳେ ଆମେ କୋଭିଡ-19 ଭଳି ଏକ ଅଦୃଶ୍ୟ ସଙ୍କଟର ସମ୍ମୁଖୀନ ହେଉଛୁ, ସେତେବେଳେ ଭଗବାନ ବୁଦ୍ଧଙ୍କ ଦ୍ୱାରା ପ୍ରଦର୍ଶିତ ପଥ ଅନୁସରଣ କରି ଆମେ ଲୋକଙ୍କୁ ସାହାଯ୍ୟ କରିବା ପାଇଁ ଆଗେଇ ଆସିବା ଉଚିତ | ଏହି ପର୍ବ ଆମକୁ ଭଗବାନ ବୁଦ୍ଧଙ୍କ ଶିକ୍ଷାର ଅନୁସରଣ କରିବା ଏବଂ ସମସ୍ତଙ୍କ ମଧ୍ୟରେ ସୌହାର୍ଦ୍ଦ୍ୟର ବାତାବରଣକୁ ସୁଦୃଢ କରିବା ଲାଗି ପ୍ରେରଣା ଦେଉ” ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ସୁନା ଅଳଙ୍କାର ପାଇଁ ଦ୍ୱିତୀୟ ପର୍ଯ୍ୟାୟ ବାଧ୍ୟତାମୂଳକ ହଲ୍ମାର୍କିଂ ବିଜ୍ଞପ୍ତି ପ୍ରକାଶ କଲେ କେନ୍ଦ୍ର ସରକାର
ଜୁନ ପହିଲା ୨୦୨୨ ଠାରୁ ହେବ ଲାଗୁ
୨୦, ୨୩, ୨୪ କ୍ୟାରେଟ୍ ସୁନା ଅଳଙ୍କାର/କଳାକୃତି ସାମିଲ ହେବ
ଦ୍ୱିତୀୟ ପର୍ଯ୍ୟାୟ ବାଧ୍ୟତାମୂଳକ ହଲମାର୍କିଂ ନିମନ୍ତେ ସୁନା ଅଳଙ୍କାର ଓ ସୁନା କଳାକୃତି  ଆଦେଶ, ୨୦୨୨ ଜୁନ ପହିଲା, ୨୦୨୨ ଠାରୁ ଲାଗୁ ହେବ ।
ଦ୍ୱିତୀୟ ପର୍ଯ୍ୟାୟ ବାଧ୍ୟତାମୂଳକ ହଲମାର୍କିଂରେ ୨୦, ୨୩ ଏବଂ ୨୪ କ୍ୟାରେଟ୍ ସୁନା ଅଳଙ୍କାର/କଳାକୃତିକୁ ସାମିଲ କରାଯିବ । ଭାରତୀୟ ମାନକ  ୧୪୧୭ ଏବଂ ପ୍ରଥମ ପର୍ଯ୍ୟାୟ ବାଧ୍ୟତାମୂଳକ ହଲମାର୍କିଂ ଆଦେଶକୁ କାର୍ଯ୍ୟକାରୀ କରାଯିବା ପରେ ବାଧ୍ୟତାମୂଳକ ହଲମାର୍କିଂ ବ୍ୟବସ୍ଥା ଅଧୀନରେ ଏଏଚସି ପ୍ରତିଷ୍ଠା ହୋଇଥିବା ୩୨ଟି ନୂଆ ଜିଲ୍ଲାରେ ଯେପରି ଉଲ୍ଲେଖ କରାଯାଇଛି ସେହିପରି ଭାବେ ଦ୍ୱିତୀୟ ପର୍ଯ୍ୟାୟ ହଲମାର୍କିଂକୁ କାର୍ଯ୍ୟକାରୀ କରାଯିବ ।
ବିଆଇଏସର ୱେବସାଇଟ୍ www.bis.gov.in ଜିଲ୍ଲାଗୁଡ଼ିକର ତାଲିକା ଦିଆଯାଇଛି ।
ଏପ୍ରିଲ ୪, ୨୦୨୨ରେ କେନ୍ଦ୍ର ସରକାରଙ୍କ ପକ୍ଷରୁ ବିଜ୍ଞପ୍ତି ପ୍ରକାଶ ପାଇଥିଲା।
୨୩ ଜୁନ୍ ୨୦୨୧ ଠାରୁ ଦେଶର ୨୫୬ଟି ଜିଲ୍ଲାରେ ଭାରତୀୟ ମାନକ ବ୍ୟୁରୋ ଦ୍ବାରା ବାଧ୍ୟତାମୂଳକ ବିଆଇଏସ ହଲମାର୍କିଂକୁ ସଫଳତା ପୂର୍ବକ କାର୍ଯ୍ୟକାରୀ କରାଯାଇଛି । ଏଥିରେ ଦୈନିକ ଏଚୟୁଆଇଡିରେ ୩ ଲକ୍ଷରୁ ଅଧିକ ସୁନା ଉପକରଣକୁ ହଲମାର୍କ କରାଯାଉଛି ।
ସାଧାରଣ ଗ୍ରାହକ ଯେକୌଣସି ବିଆଇଏସ ମାନ୍ୟତା ପ୍ରାପ୍ତ ଏସେଇଂ ଏଣ୍ଡ ହଲମାର୍କିଂ ସେଣ୍ଟର ରେ ସେମାନଙ୍କର ହଲମାର୍କ ହୋଇନଥିବା ସୁନା ଅଳଙ୍କାରର ଶୁଦ୍ଧତା ପରୀକ୍ଷା କରିପାରିବେ । ଏଥିପାଇଁ ଗ୍ରାହକଙ୍କୁ ଅନୁମତି ଦେବା ଲାଗି ବିଆଇଏସ ଏକ ବ୍ୟବସ୍ଥା କରିଛି ।
ଏଏଚସି ସାଧାରଣ ଗ୍ରାହକଙ୍କ ସୁନା ଅଳଙ୍କାରକୁ ପ୍ରାଥମିକତା ଭିତ୍ତିରେ ପରୀକ୍ଷା କରିବ ଏବଂ ସେମାନଙ୍କୁ ଏକ ଟେଷ୍ଟ ରିପୋର୍ଟ ଦେବ । ଏହି ଟେଷ୍ଟ ରିପୋର୍ଟ ଗ୍ରାହକଙ୍କୁ ସେମାନଙ୍କ ଅଳଙ୍କାରର ଶୁଦ୍ଧତା ସମ୍ପର୍କରେ ସୁନିଶ୍ଚିତ କରିବ । ଫଳରେ ଗ୍ରାହକମାନେ ସେମାନଙ୍କ ପାଖରେ ପଡ଼ିରହିଥିବା ସୁନା ଅଳଙ୍କାରକୁ ବିକ୍ରି କରିବାକୁ ଚାହିଁଲେ ଏହି ସୁଦ୍ଧତା ପରୀକ୍ଷା ରିପୋର୍ଟ ସେମାନଙ୍କ ପାଇଁ ବେଶ ଉପଯୋଗୀ ହେବ ।
୪ଟି ପର୍ଯ୍ୟନ୍ତ ସୁନା ଅଳଙ୍କାର ପାଇଁ ୨୦୦ ଟଙ୍କା ଶୁଳ୍କ ନିଆଯିବ । ୫ କିମ୍ବା ତା’ଠାରୁ ଅଧିକ ସଂଖ୍ୟକ ସୁନା ଅଳଙ୍କାର ଓ ସାମଗ୍ରୀ ପାଇଁ ଗୋଟିଏକୁ ୪୫ ଟଙ୍କା ଲେଖାଏଁ ନିଆଯିବ ।
ବିଆଇଏସର ୱେବସାଇଟ୍ www.bis.gov.in.ହୋମ ପେଜରେ ଗ୍ରାହକଙ୍କ ସୁନା ଅଳଙ୍କାର ପରୀକ୍ଷା ପାଇଁ ବିସ୍ତୃତ ମାର୍ଗଦର୍ଶିକା ଏବଂ ବିଆଇଏସ ମାନ୍ୟତାପ୍ରାପ୍ତ ଏଏଚସିଗୁଡ଼ିକର ତାଲିକା ଦିଆଯାଇଛି ।
ଗ୍ରାହକଙ୍କ ଦ୍ବାରା କ୍ରୟ କରାଯାଇଥିବା ଏଚୟୁଆଇଡି ନମ୍ବର ବିଶିଷ୍ଟ ହଲମାର୍କ ସୁନା ଅଳଙ୍କାରର ପ୍ରାମାଣିକତା ଓ ଶୁଦ୍ଧତାକୁ ବିଆଇଏସ କେୟାର ଆପ୍ରେ ଥିବା ‘ଭେରିଫାଏ ଏଚୟୁଆଇଡି’କୁ ବ୍ୟବହାର କରି ମଧ୍ୟ ପରୀକ୍ଷା କରାଯାଇ ପାରିବ । ଏହି ଆପ୍ ପ୍ଲେ ଷ୍ଟୋରରେ ଉପଲବ୍ଧ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଓଡିଶା ସରକାରଙ୍କ ମନ୍ତ୍ରୀ ଶ୍ରୀ ନବ କିଶୋର ଦାସଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡିଶା ସରକାରଙ୍କ ମନ୍ତ୍ରୀ ଶ୍ରୀ ନବ କିଶୋର ଦାସଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଓଡିଶା ସରକାରଙ୍କ ମନ୍ତ୍ରୀ ଶ୍ରୀ ନବ କିଶୋର ଦାସ ଜୀଙ୍କ ଦୁର୍ଭାଗ୍ୟଜନକ ଦେହାନ୍ତରେ ଦୁଃଖିତ । ଏହି ଦୁଃଖଦ ମୁହୂର୍ତ୍ତରେ ତାଙ୍କ ପରିବାରବର୍ଗଙ୍କୁ ସମବେଦନା । ଓମ ଶାନ୍ତି ।”
SR
(
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ପାରାଦୀପ ପ୍ଲାଷ୍ଟିକ ପାର୍କ ପାଇଁ ଆଇଓସିଏଲ୍ ଏବଂ ଇଡକୋ ମଧ୍ୟରେ ବୁଝାମଣାପତ୍ର ସ୍ୱାକ୍ଷରିତ
ସ୍ୱାକ୍ଷର ଅବସରରେ ଉପସ୍ଥିତ ରହିଲେ କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ଓ ଇସ୍ପାତ ମନ୍ତ୍ରୀ ଏବଂ ଓଡ଼ିଶାର ମୁଖ୍ୟମନ୍ତ୍ରୀ
ପାରାଦୀପ ପ୍ଲାଷ୍ଟିକ ପାର୍କର ବିକାଶ ପାଇଁ ଇଣ୍ଡିଆନ ଅଏଲ କର୍ପୋରେସନ ଲିମିଟେଡ  ଏବଂ ଓଡ଼ିଶା ଶିଳ୍ପ ଭିତ୍ତିଭୂମି ବିକାଶ ନିଗମ  ମଧ୍ୟରେ ଆଜି ଏକ ବୁଝାମଣାପତ୍ର  ସ୍ୱାକ୍ଷରିତ ହୋଇଯାଇଛି। କେନ୍ଦ୍ର ପେଟ୍ରୋଲିୟମ ଏବଂ ପ୍ରାକୃତିକ ବାଷ୍ପ ତଥା ଇସ୍ପାତ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏବଂ ଅନ୍ୟ ମାନ୍ୟଗଣ୍ୟ ବ୍ୟକ୍ତିଙ୍କ ଉପସ୍ଥିତିରେ ହାଇବ୍ରିଡ ମୋଡରେ ଏହି ଏମଓୟୁ ସ୍ୱାକ୍ଷରିତ ହୋଇଥିଲା।
ଏହି ଅବସରରେ ଉଦବୋଧନ ଦେଇ ଶ୍ରୀ ଧର୍ମେନ୍ଦ୍ର ପ୍ରଧାନ କହିଥିଲେ ଯେ, “ପ୍ଲାଷ୍ଟିକ କ୍ଷେତ୍ରରେ ଉଭୟ ଉଦ୍ୟୋଗ ବିକାଶ ଏବଂ ନିଯୁକ୍ତି ସୁଯୋଗ ସୃଷ୍ଟିର ସମ୍ଭାବନାକୁ ଆଖି ଆଗରେ ରଖି ଭାରତ ସରକାର ପ୍ଲାଷ୍ଟିକ ପାର୍କ ଯୋଜନା ମାଧ୍ୟମରେ ଏହି ଶିଳ୍ପର କ୍ଲଷ୍ଟର ଆଧାରିତ ବିକାଶ ଆରମ୍ଭ କରିଛନ୍ତି। ବର୍ତ୍ତମାନ, ଭାରତ ସରକାରଙ୍କ ଦ୍ୱାରା ଛଅଟି ଏଭଳି ପାର୍କ ବିକଶିତ କରାଯାଇଛି, ପାରାଦୀପ ପ୍ଲାଷ୍ଟିକ ପାର୍କ ସେଥିମଧ୍ୟରୁ ଗୋଟିଏ।” ଶ୍ରୀ ପ୍ରଧାନ ଆହୁରି କହିଥିଲେ ଯେ ପେଟ୍ରୋକେମିକାଲ, କେମିକାଲ, ପଲିମର, ବୟନ ଏବଂ ଫାଇବର କ୍ଷେତ୍ରର ଦ୍ରୁତ ବିକାଶ ଜରିଆରେ ଓଡ଼ିଶା ଶିଳ୍ପାୟନର ପ୍ରାଣକେନ୍ଦ୍ର ପାଲଟିବ।
ଶ୍ରୀ ପ୍ରଧାନ ଆହୁରି ଆଲୋକପାତ କରି କହିଥିଲେ ଯେ ଡାଉନଷ୍ଟ୍ରିମ ଉଦ୍ୟୋଗ କ୍ଷେତ୍ରରେ କୁଶଳୀ ଶ୍ରମଶକ୍ତିଙ୍କର ଆବଶ୍ୟକତାକୁ ଦୃଷ୍ଟିରେ ରଖି ମୁମ୍ବାଇର ଇନଷ୍ଟିଚ୍ୟୁଟ ଅଫ କେମିକାଲ ଟେକ୍ନୋଲୋଜି ଏବଂ ଇଣ୍ଡିଆନ ଅଏଲ ମିଶି ଭୁବନେଶ୍ୱରରେ କେମିକାଲ ଇଞ୍ଜିନିୟରିଂ ଓ ଟେକ୍ନୋଲୋଜିର ଏକ ବିଶ୍ୱ ସ୍ତରୀୟ ଉତ୍କର୍ଷ କେନ୍ଦ୍ର ସ୍ଥାପନ ଲାଗି ଯୋଜନା କରିଛନ୍ତି।
ମନ୍ତ୍ରୀ ଆହୁରି କହିଥିଲେ ଯେ “ପୂର୍ବ ଭାରତର ବିକାଶ ଲାଗି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ସଂକଳ୍ପ ମିଶନ ପୂର୍ବୋଦୟ ଦିଗରେ ଆଜିର ପଦକ୍ଷେପ ଏକ ମାଇଲଖୁଣ୍ଟ ସାବ୍ୟସ୍ତ ହେବାକୁ ଯାଉଥିବାରୁ ମୁଁ ଆନନ୍ଦିତ।”
ଏହି ଅବସରରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ କହିଥିଲେ ଯେ, ପାରାଦୀପ ପ୍ଲାଷ୍ଟିକ ପାର୍କ ପାଇଁ ମିଳିତ ଭାବେ ପ୍ରୟାସ କରିଥିବାରୁ ମୁଁ କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଇଣ୍ଡିଆନ ଅଏଲ ଏବଂ ଇଡକୋକୁ ଅଭିନନ୍ଦନ ଜଣାଉଛି। ଏହା ଡାଉନଷ୍ଟ୍ରିମ ପ୍ଲାଷ୍ଟିକ ଶିଳ୍ପର ବିକାଶ ପାଇଁ ଏକ ବାସ୍ତବ ସାଧନ ହୋଇପାରିବ। ଏହା ଓଡ଼ିଶା ତଥା ପୂର୍ବ ଭାରତରେ ପେଟ୍ରୋକେମିକାଲ୍ସ ଏବଂ ପ୍ଲାଷ୍ଟିକ ଭିତ୍ତିଭୂମି ସମେତ ସହାୟକ ଉଦ୍ୟୋଗ ଏବଂ ଏମଏସଏମଇଗୁଡ଼ିକୁ ପ୍ରୋତ୍ସାହନ ଯୋଗାଇଦେବ।
ଏମଓୟୁ ସ୍ୱାକ୍ଷରିତ ହେବାର ଅଂଶବିଶେଷ ସ୍ୱରୂପ, ପାରାଦୀପ ପ୍ଲାଷ୍ଟିକ ପାର୍କରେ ଡାଉନଷ୍ଟ୍ରିମ ପଲିମର ଶିଳ୍ପରେ ନିବେଶ ଆକୃଷ୍ଟ କରିବା ଲାଗି ଇଣ୍ଡିଆନ ଅଏଲ ପକ୍ଷରୁ ଏକ ବିଶେଷ ରଣନୈତିକ ପ୍ରୋତ୍ସାହନ ଯୋଜନା ଘୋଷଣା କରାଯାଇଛି। 31.3.2030 ସୁଦ୍ଧା ପାରାଦୀପ ପ୍ଲାଷ୍ଟିକ ପାର୍କରେ ଥିବା ଉତ୍ପାଦନ ୟୁନିଟଗୁଡ଼ିକୁ ପାରାଦୀପ ରିଫାଇନାରୀରୁ ପଲିପ୍ରୋପାଇଲିନ୍ ଗ୍ରାନ୍ୟୁଲ୍ସ ଉପରେ ମେଟ୍ରିକ ଟନ ପିଛା 2000 ଟଙ୍କାର ପ୍ରୋତ୍ସାହନ ଦିଆଯିବ। 500 କୋଟି ଟଙ୍କାର ଆନୁମାନିକ ନିବେଶ ସହ ପ୍ଲାଷ୍ଟିକ ପାର୍କ ଠାରେ ପାଖାପାଖି 26ଟି ୟୁନିଟ ପ୍ରତିଷ୍ଠା ହେବ ବୋଲି ଆଶା କରାଯାଉଛି। ଏହାଫଳରେ 6000ରୁ ଅଧିକ ପ୍ରତ୍ୟକ୍ଷ ଏବଂ ପରୋକ୍ଷ ନିଯୁକ୍ତି ସୁଯୋଗ ସୃଷ୍ଟି ହେବ।
ଓଡ଼ିଶା ସରକାରଙ୍କ ଶକ୍ତି, ଶିଳ୍ପ, ଲଘୁ, କ୍ଷୁଦ୍ର ଏବଂ ମଧ୍ୟମ ଉଦ୍ୟୋଗ ରାଷ୍ଟ୍ରମନ୍ତ୍ରୀ  ଶ୍ରୀ ଦିବ୍ୟ ଶଙ୍କର ମିଶ୍ର ଏବଂ ଇଡକୋ ଅଧ୍ୟକ୍ଷ ସଞ୍ଜୟ କୁମାର ସିଂ ଏହି ଅବସରରେ ଉପସ୍ଥିତ ଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମ ଦେଶବାସୀଙ୍କ ସଂଘର୍ଷ ଓ ବଳିଦାନକୁ ସ୍ମରଣ କରି ଅଗଷ୍ଟ ୧୪ତାରିଖକୁ ବିଭାଜନ ବିଭୀଷିକା ସ୍ମୃତି ଦିବସ ଭାବେ ପାଳନ କରାଯିବ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଦେଶବାସୀଙ୍କ ସଂଘର୍ଷ ଓ ସେମାନଙ୍କର ବଳିଦାନକୁ ସ୍ମରଣ କରି ଅଗଷ୍ଟ ୧୪ ତାରିଖକୁ ବିଭାଜନ ବିଭୀଷିକା ସ୍ମୃତି ଦିବସ ଭାବେ ପାଳନ କରାଯିବ।
ଏକାଧିକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି:
“ବିଭାଜନର ଯନ୍ତ୍ରଣାକୁ କେବେ ଭୁଲି ହେବ ନାହିଁ। ଅମାନବୀୟ ଘୃଣା ଓ ହିଂସା କାରଣରୁ ଆମର ଲକ୍ଷାଧିକ ଭଉଣୀ ଓ ଭାଇମାନେ ବାସହରା ହୋଇଯାଇଥିଲେ ଏବଂ ବହୁ ସଂଖ୍ୟକ ଲୋକଙ୍କୁ ପ୍ରାଣ ହରାଇବାକୁ ପଡ଼ିଥିଲା। ନିଜ ଲୋକମାନଙ୍କ ସଂଘର୍ଷ ଓ ବଳିଦାନକୁ ସ୍ମରଣ କରି ଅଗଷ୍ଟ ୧୪ ତାରିଖକୁ ବିଭାଜନ ବିଭୀଷିକା ସ୍ମୃତି ଦିବସ ରୂପରେ ପାଳନ କରାଯିବ।
#PartitionHorrorsRemembranceDay ଆମକୁ ଏହା ସ୍ମରଣ କରାଇବ ଯେ ସାମାଜିକ ଭେଦଭାବ ଓ ବିଦ୍ବେଷକୁ ଦୂର କରିବା ତଥା ଏକତା, ସାମାଜିକ ସୌହାର୍ଦ୍ଦ୍ୟ ଏବଂ ମାନବୀୟ ସମ୍ବେଦନଶୀଳତାକୁ ସୁଦୃଢ଼ କରିବାର ଆବଶ୍ୟକତା ରହିଛି।”
ଦେଶ ବିଭାଜନର ଯନ୍ତ୍ରଣାକୁ କେବେ ଭୁଲି ହେବ ନାହିଁ। ଘୃଣା ଓ ହିଂସା କାରଣରୁ ଆମର ଲକ୍ଷାଧିକ ଭଉଣୀ ଓ ଭାଇମାନଙ୍କୁ ବାସଚ୍ୟୁତ ହେବା ଓ ଜୀବନ ହରାଇବାକୁ ପଡ଼ିଥିଲା। ସେହି ଲୋକମାନଙ୍କର ସଂଘର୍ଷ ଓ ବଳିଦାନର ସ୍ମରଣରେ ଅଗଷ୍ଟ ୧୪ ତାରିଖକୁ ‘ବିଭାଜନ ବିଭୀଷିକା ସ୍ମୃତି ଦିବସ’ ଭାବେ ପାଳନ କରିବା ଲାଗି ନିଷ୍ପତ୍ତି ନିଆଯାଇଛି।
#PartitionHorrorsRemembranceDayର ଏହି ଦିବସ ଆମକୁ ଭେଦଭାବ, ବିଦ୍ବେଷ ଓ ଦୁର୍ଭାବନାର ବିଷକୁ ସମାପ୍ତ କରିବା ଲାଗି କେବଳ ଅନୁପ୍ରାଣିତ କରିବ ନାହିଁ, ବରଂ ଏହାଦ୍ବାରା ଏକତା, ସାମାଜିକ ସଦ୍ଭାବ ଓ ମାନବୀୟ ସମ୍ବେଦନଶୀଳତାକୁ ମଧ୍ୟ ସୁଦୃଢ଼ କରିବ।”